Diari Oficial de la Generalitat Valenciana


Sumari del DOGV 151, del 15-03-1984 (1984/802771)

ORDRE de 29 de febrer de 1984, de la Conselleria de Cultura, Educació i Ciència, per la qual es regulat el procediment i criteris en l'atorgament de subvencions a les entitats i ajuntaments col.laboradors del Programa d'Educació Permanent d'Adults.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   151

Data del DOGV
:   15-03-1984

Secció del DOGV
:   ALTRES DISPOSICIONS

Número del document
:   1984/802771


Data del document
:   29-02-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 de febrer de 1984, de la Conselleria de Cultura, Educació i Ciència, per la qual és regulat el procediment i criteris en l'atorgament de subvencions a les entitas i ajuntamentes col.laboradors del programa d'educació permanent d'adultos.  
La necessitat d'adequar l'estructura de l'Ordre del 31 de gener de 1977 (BOE 2-11-77) per la qual es regula el procediment i criteris d'adjudicació d'ajudes econòmiques a les Entitats col·laboradores del Programa d'Educació Permanent d'Adults (EPA) del Ministeri d'Educació i Ciència (MEC) a les exigències i característiques de l'Educació Permanent d'Adults (EPA) a la Comunitat Autònoma Valenciana, es fa palés per tal d'instrumentar nous procediments i criteris.   
L'objecte que es vol aconseguir és recolzar el finançament d'activitats d'EPA realitzades per Entitats o Institucions sense voler traure cap benefici, i amb manca de mitjans econòmics suficients a fi que puguen dur endavant una tasca eficaç i aconseguir un rendiment positiu en el nivell educatiu desenvolupat.   
Per aquests motius, i d'acord amb les competències establertes a l'Estatut d'Autonomia i les funcions i serveis traspassats en el Reial Decret 3046/1983.   
ORDENE:   
Primer  
Podran sol·licitar aquestes subvencions destinades a atendre les despeses de funcionament i d'adquisició de material , aquelles Institucions que sense voler traure cap benefici desenvolupen activitats docents en el camp de l'Educació d'Adults equivalents al nivell d'Educació General Bàsica, segons el que s'assenyala a l'article 44 de la Llei General d'Educació.   
Segon. Presentació de sol·licituds:   
Les Entitats interessades podran presentar la sol·licitud al Servei Territorial d'Educació on està domiciliada l'Entitat, dirigida al Dtor. Gral. d'Educació Bàsica i Ensenyaments Especials, i en el termini de trenta dies de la publicació d'aquesta Ordre al Diari Oficial de la Generalitat Valenciana.   
Tercer. La sol·licitud anirà acompanyada dels següents documents:  
a) Instància reintegrada, subscrita pel Director o responsable de l'Entitat, en què es farà constar a més dels requisits de l'article 69 de la Llei de Procediment Administratiu les següents circumstàncies:   
-Titularitat de l'Entitat.   
-Localitat, districte municipal i postal, si procedeix.   
b) Memòria de les activitats docents realitzades en el camp de l'Educació d'Adults equivalents al nivell d'Educació General Bàsica, en la qual s'especificaran:   
-Programa general del Curs i calendari d'aplicació: Temari, temporalització, activitats d'instrucció i d'altres dades escaients.   
-Horari setmanal: hores lectives i dedicació del professorat.   
-Agrupació de l?alumnat en raó de circumstàncies d'edat cronológica, nivell d'instrucció i possibilitats d'assistència.   
-Relació d'activitats d'animació cultural i participació centrada en l'educació dirigides a desenvolupar dins del curs programat.   
-Circumstàncies socioeconòmiques de l'entorn.   
c) Certificació de l'Entitat indicant el nombre d'alumnes major de setze anys inscrits en el curs, amb indicació de:   
-Edat cronològica i sexe.   
-Nivell d'instrucció inicial.   
-Adreça i telèfon.   
-Document Nacional d'Identitat.   
d) Certificació del Professorat: titulació, relació professor/alumnat.   
e) Certificació d'altres activitats culturals que s'imparteixen al centre.   
f) Certificació del pressupost de manteniment (ingressos i despeses).   
g) Cada sol·licitud s'acompanyarà del formulari signat pel sol·licitant (annex I d'aquesta Ordre).   
Quart  
Davant d'aquestes dades i amb l'informe de la Inspecció Tècnica d'Educació (Ponència d'Educació Permanent d'Adults), així com l?exactitud de les dades tècniques aportades en la Memòria (Annex II), el Servei Territorial d'Educació remetrà a la Direcció General d'Educació Bàsica i Ensenyaments Especials en el termini d'un mes els expedients i sol·licituds acompanyades d'una relació d'Entitats i Ajuntaments per ordre de preferència i percentatge que considere que han de ser ateses (Annex III).   
Cinqué  
Sota la presidència del Director General d'Educació Bàsica i Ensenyaments Especials, es constituirà una Comissió que estudiarà les sol·licituds rebudes, fent proposta per a l'aprovació d'aquelles que estime més adequades a les finalitats que es tracto d'aconseguir.   
Sisé  
Formaran part d'aquesta Comissió:   
-El Cap de Servei d'Ensenyaments Diferencials, com a vice-president.   
-Serán vocals:   
-El Cap de Servei d'Educació Compensatòria i d'Acció Psicopedagogica (actuarà de Secretari).   
-El Cap de Servei d'Inspecció Tècnica.   
-Representants de les Entitats col·laboradores (Diputacions, Ajuntaments i d'altres).   
Seté  
La Comissió haurà de tenir en compte, entre altres, les dades i criteris següents:   
a) Finalitats de l'Entitat o Institució.   
b) Ordre de preferència assignat pel Servei Territorial d'Educació.   
c) La totalitat de dades i informes constitutius de l'expedient.   
d) Quantia dels ajuts públics rebuts en el passat any per l'Entitat o Institució sol·licitant.   
2. Tindran preferència per a l'atorgament d'ajudes les Entitats i Institucions que desenvolupen les activitats d'EPA en localitats de població rural o urbana d'economia modesta.   
3. Aquestes subvencions no hauran mai d'excedir la quantitat de 5.000 pessetes per alumne matriculat i per curs.   
Vuité  
Vists els documents aportats i l'informe de la Comissió, l'Il·lm. Sr. Director General d'EGB i EE proposarà a l'Excm Sr. Conseller de Cultura, Educació i Ciència, que resoldrà el que siga procedent.   
Nové. Pagament de subvencions i justificació:   
L'Ordre de concessió determinarà, en cada cas, la quantia de l'ajut, la seua finalitat i d'altres circumstàncies per a una aplicació escaient.   
Desé  
Les quantitats atorgades hauran de ser destinades a cobrir necessitats de personal, material didàctic (inventariable i fungible), neteja, calefacció, enllumenat, aigua, assegurances, transport, etc. Aquestes subvencions dependran de les disponibilitats pressupostàries destinades a aquestes atencions.   
Onzé  
L'Entitat o Institució subvencionada haurà de justificar per duplicat, davant d'aquesta Direcció General d'Educació Bàsica i Ensenyaments Especials la correcta inversió de l'ajut rebut, per mig dels Serveis Territorials d'Educació.   
Dotzé  
L'Expedient que hauran de presentar les Entitats i Institucions subvencionades, per a la justificació de despeses, estarà constituït per una carpeta índex amb:   
-Les nòmines, rebuts i factures.   
-Còpia de l'acord de concessió de la subvenció a justificar.   
-Certificat d'aplicació a les finalitats de l'educació permanent d'adults.   
-Còpia de l'inventari del material no fungible.   
Aquest expedient serà cursat mitjançant el Servei Territorial d'Educació Bàsica i Ensenyaments Especials de la província on estiga domiciliada l'Entitat o Institució sol·licitant.   
Tretzé  
El Conseller de Cultura, Educació i Ciència autoritza la Direcció General d'Educació Bàsica i Ensenyaments Especials, a fi de realitzar les comprovacions que estime pertinents sobre la realitat de les dades i pressupostos que justifiquen les subvencions així com els serveis prestats d'acord amb els compromisos contrets.   
DISPOSICIONS FINALS  
Primera  
Aquesta Ordre de la Conselleria de Cultura, Educació i Ciència tindrà efecte el dia que siga publicada al Diari Oficial de la Generalitat Valenciana.   
València, 29 de febrer de 1984.   
El Conseller de Cultura, Educació i Ciència,  
CEBRIA CISCAR I CASABAN  
Veure imatge